**Adatfeldolgozási szerződés az általános adatvédelmi rendelet (GDPR) 28. cikke alapján**

**Megállapodás**   
amely létrejött a

**Miskolci Egyetem** (..................... Kar, székhely: 3515 Miskolc, Egyetemváros, törzskönyvi azonosító szám (PIR): 308801, intézményi azonosító: FI87515, adószám: 1530880905, statisztikai számjel: 153088090-08030-312-05, képviseli: Név, dékán, mint **Adatkezelő** (a továbbiakban, mint Adatkezelő)

és a(z)

**Cégnév** (székhely: ..................., cégjegyzékszám: ..................., adószám: ..................., statisztikai számjel: ..................., képviseli: ................... és ................... együttesen)

mint **Adatfeldolgozó** (a továbbiakban, mint Adatfeldolgozó) (Adatkezelő és Adatfeldolgozó a továbbiakban együttesen, mint Felek)

között.

**Előzetes megjegyzés**

Az EU általános adatvédelmi rendeletét (továbbiakban GDPR) 2018. 05. 25. napjától kell alkalmazni. Ennek megfelelően a Felek a már meglévő adatvédelmi intézkedéseiket a GDPR-nak megfelelően módosították és a Felek közötti együttműködés kereteit a GDPR előírásaival összhangban határozzák meg.

**1 Jelen Szerződés tárgya és időtartama**

1. Tárgy

Jelen Szerződés tárgya a Felek között 2018. ..................-án dátummal szakmai gyakorlat teljesítésére kötött együttműködési megállapodás (a továbbiakban: Együttműködési megállapodás) teljesítése során végzett adatkezelési tevékenységekre terjed ki.

2. Időtartam

Jelen Szerződés 2018. ..................-án lép hatályba. Jelen Szerződés határozatlan időre, de legfeljebb az 1. pont szerinti Együttműködési megállapodás megszűnéséig jött létre.

**2. Szerződés részleteinek meghatározása**

1. Az adatfeldolgozó személyes adatokat dolgoz fel az adatkezelő nevében. Jelen szerződésben egyeztetett adatfeldolgozás végzésére kizárólag az Európai Unió (EU) egyik tagállamában vagy az Európai Gazdasági Térség (EGT) egyik tagállamában kerülhet sor. Minden egyes olyan adattovábbításhoz, amely nem EU- vagy EGT - tagállamba történik, az Adatkezelő előzetes hozzájárulása szükséges, és erre csak akkor kerülhet sor, ha az általános adatvédelmi rendelet 44. cikkének, valamint az azt követő bekezdések feltételei teljesülnek.

2. Az adatalanyok kategóriáinak, a felhasznált személyes adatok típusának és az adatkezelés céljának pontos meghatározására az Együttműködési megállapodásban kerül sor. A kezelt személyes adatok köre főképpen az Adatkezelő és Adatfeldolgozó munkavállalóinak, valamint Adatkezelővel hallgatói jogviszonyban álló személyek személyes törzsadataira és a kapcsolattartás adataira terjed ki.

3. E megállapodás keretében az adatkezelő felel az adatvédelmi jogszabályok kötelező érvényű rendelkezéseinek betartásáért, különös tekintettel az adatfeldolgozó adatfeldolgozással való megbízásának jogszerűségére, valamint magának az adatfeldolgozásnak a jogszerűségére.

4. Felek rögzítik, hogy Adatfeldolgozó az adatfeldolgozási tevékenységet kizárólag az Adatkezelő utasításai alapján és annak megfelelően végzi, attól nem térhet el.

5. Adatkezelő nyilatkozik, hogy az érintettek számára kizárólagosan biztosítja a jogaik érvényesítését. Amennyiben az érintettől az Adatfeldolgozóhoz kérelem érkezik, úgy Adatfeldolgozó köteles azt az adatkezelő részére haladéktalanul továbbítani. Amennyiben valamely érintett igényt támaszt a szerződő felek egyikével szemben az Általános Adatvédelmi Rendelet 82. cikke szerinti bármilyen követeléssel kapcsolatban, az érintett szerződő fél köteles haladéktalanul értesíteni a másik felet. A szerződő felek támogatják egymást a követeléssel kapcsolatban.

**3. Műszaki és szervezeti intézkedések**

1. Az adatfeldolgozás megkezdése előtt Adatfeldolgozó köteles megtenni a szükséges műszaki és szervezeti intézkedéseket, annak érdekében, hogy a GDPR minden rendelkezésének megfeleljen. Adatfeldolgozó jelen adatfeldolgozási szerződés aláírásával nyilatkozik, hogy a GDPR-nak való megfelelést elvégezte, a szükséges műszaki, informatikai és szervezeti intézkedéseket megtette, a személyes adatok általa történő kezelése megfelel az adatbiztonság követelményeinek.

2. Az Adatfeldolgozónak a GDPR 28. cikkének 3. bekezdésének c) pontjának, valamint 32. cikkének, és különösen az 5. cikkének megfelelően kell gondoskodnia a biztonságról. Az elvégzendő intézkedések adatvédelmi, illetve olyan intézkedések, amelyek a rendszerek bizalmasságával, integritásával, rendelkezésre állásával és ellenállóképességével kapcsolatos kockázattal szembeni megfelelő védelmi szintet garantálják. A feldolgozás korszerűségét, alkalmazási költségeit, természetét, kiterjedését és céljait, valamint az előfordulás valószínűségét és a természetes személyek jogaira és szabadságaira irányuló kockázatok súlyosságát figyelembe szükséges venni a GDPR rendelet 32. cikkének 1. bekezdése szerint.

**4. Az adatok helyesbítése, korlátozása és törlése**

1. Adatfeldolgozó saját hatáskörében nem helyesbítheti, törölheti vagy korlátozhatja az Adatkezelő megbízásából történő adatfeldolgozást; arra kizárólag az Adatkezelő írásbeli utasításait követően kerülhet sor. Amennyiben egy adatalany közvetlenül kapcsolatba lép az Adatfeldolgozóval az adatfeldolgozás helyreigazításával, törlésével vagy korlátozásával kapcsolatban, az Adatfeldolgozó azonnal továbbítja az adatalany kérelmét az Adatkezelő számára.

2. Amennyiben a szolgáltatások részét képezi, az Adatfeldolgozónak késedelem nélkül teljesítenie kell az Adatkezelő írásbeli utasításainak megfelelően a törlési irányelvben foglaltakat, a személyes adatok tárolásának megszüntetéséhez való jogot, a helyreigazítást, az adathordozhatóságot és a hozzáférést.

3. Az adatokról másolat illetve a másolatról másodpéldány soha nem hozható létre az Adatkezelő tudomása nélkül, a biztonsági másolatok kivételével, amennyiben azok szükségesek a megfelelő adatfeldolgozáshoz, továbbá az adatok megőrzésére irányuló szabályozási követelmények teljesítésére szolgáló adatok kivételével.

4. Az Együttműködési megállapodás teljesítését követően, illetve korábban az Adatkezelő kérésére, de legkésőbb az Együttműködési megállapodás megszűnésekor az Adatfeldolgozónak át kell adnia az Adatkezelőnek vagy – előzetes hozzájárulás esetén – meg kell semmisítenie minden dokumentumot, feldolgozási és felhasználási eredményt, valamint a szerződés kapcsán birtokába került adatkészleteket, az adatvédelemnek megfelelő módon. Ugyanez vonatkozik minden kapcsolódó tesztre, hulladékra, felesleges és tovább nem használt anyagra. A megsemmisítés vagy törlés naplóját kérés esetén be kell mutatni.

5. A jelen adatfeldolgozási szerződésnek megfelelően történő helyes adatfeldolgozás bemutatására szolgáló dokumentációt az adatfeldolgozónak a szerződés időtartama után is meg kell őriznie a vonatkozó megőrzési időszaknak megfelelően. Az ilyen dokumentáció átadható az Adatkezelőnek a szerződés megszűnésekor az Adatfeldolgozó e szerződéses kötelezettsége alól történő felmentése érdekében.

**5. Adatvédelemmel összefüggő kötelezettségek: titoktartás, integritás**

Jelen Szerződésben illetve a Felek közötti Együttműködési megállapodásban meghatározott szabályoknak való megfelelés mellett az Adatfeldolgozónak a GDPR 28–33. cikkeiben rögzített jogszabályi követelményeknek is meg kell felelnie; ennek megfelelően az Adatfeldolgozó különösen a következő követelmények teljesítését köteles biztosítani:

a) az Adatkezelőt értesíteni köteles az adatvédelmi tisztviselő kapcsolattartási adatairól a közvetlen kapcsolattartás céljából. Az Adatkezelőt haladéktalanul értesíteni szükséges az adatvédelmi tisztviselővel kapcsolatos bármilyen változásról. Az Felek által kijelölt adatvédelmi tisztviselők tekintetében a jelen szerződés 8. pontja irányadó.

b) a bizalmasság követelményének való megfelelés céljából, az Adatfeldolgozó a GDPR 28. cikk (3) bekezdés b) pontja, 29. cikke és 32. cikke (4) bekezdés szerinti rendelkezéseknek megfelel. E körben az adatfeldolgozó kizárólag olyan alkalmazottakat bíz meg a jelen szerződés alapjául szolgáló Együttműködési megállapodásban foglalt adatfeldolgozással, akiket bizalmasságra köteleztek és előzetesen megismerték a munkájukat érintő adatvédelmi előírásokat, valamint titoktartási nyilatkozatot írtak alá. Az adatfeldolgozó és a nevében eljáró bármely személy, akinek hozzáférése van a személyes adatokhoz az Adatkezelő utasításának hiányában nem végezhet az előre meghatározott céltól eltérő adatkezelést. A titoktartásra és az integritásra vonatkozó kötelezettség a munkakapcsolat megszűnését követően is fennáll.

c) az adatkezelő köteles tiszteletben tartani az adatfeldolgozó minden olyan üzleti titkának és adatvédelmi intézkedésének a bizalmas jellegét, amely a szerződéses jogviszony keretében esetleg a tudomására jut.

d) az Adatkezelő és az Adatfeldolgozó a felügyeleti hatóság megkeresése, ellenőrzése során kölcsönösen együttműködnek. Adatkezelő azonnal értesíti az Adatfeldolgozót a felügyeleti hatóság által végzett bármilyen ellenőrzés és intézkedés esetén, amennyiben az a jelen szerződés alapjául szolgáló Együttműködési megállapodásra vonatkozik. Ez irányadó abban az esetben is, ha az Adatfeldolgozó által végzett tevékenységek képezik a vizsgálat tárgyát vagy részt vesz valamely illetékes hatóság vizsgálatában bármilyen polgári, büntetőjog, hatósági előírás vagy szabályozás megsértésével kapcsolatban.

e) amennyiben az Adatkezelő tevékenységét vizsgálja a felügyeleti hatóság, illetve közigazgatási, szabálysértési vagy büntetőjogi eljárás alatt áll, vagy adatalanyok, harmadik felek által támasztott követelések, illetve az Adatfeldolgozó által végzett adatfeldolgozással, felek közötti érvényes szerződésekkel kapcsolatos bármilyen követelés esetén az Adatfeldolgozó köteles az Adatkezelő feltétlen támogatására.

**6. További adatfeldolgozó bevonása**

1. Adatfeldolgozó kizárólag az Adatkezelő kifejezett előzetes írásos jóváhagyásával bízhat meg közreműködőt (további adatfeldolgozót).

2. Amennyiben az Együttműködési megállapodás teljesítéséhez további adatfeldolgozó igénybevételére van szükség, az Adatfeldolgozó késedelem nélkül tájékoztatni köteles az Adatkezelőt, aki késedelem nélkül, de legfeljebb három munkanapon belül köteles írásban válaszolni a megkeresésre.

3. A személyes adatok további adatfeldolgozó számára történő továbbítására, valamint az Adatfeldolgozó általi adatfeldolgozás megkezdésére csak abban az esetben kerülhet sor, ha Adatfeldolgozó kétséget kizáróan meggyőződött arról, hogy a további adatfeldolgozó az adatvédelemnek megfelelő összes követelményt teljesítette. Adatfeldolgozó az igénybe vett további adatfeldolgozókkal a GDPR 28. cikkének megfelelő adatfeldolgozási szerződést köteles kötni. Adatfeldolgozó az Adatkezelő felszólítására köteles igazolni a további adatkezelők jogszerű adatkezelését.

4. Amennyiben a szerződés tárgyát képező szolgáltatást a közreműködő az EU/EGT területén kívül nyújtja, az Adatfeldolgozónak a megfelelő intézkedésekkel biztosítania kell az EU adatvédelmi előírásainak való megfelelést.

**7. Az Adatkezelő ellenőrzési joga**

1. Az Adatfeldolgozóval folytatott egyeztetést követően az Adatkezelőnek joga van ellenőrizni az Adatfeldolgozó adatkezelését, illetve az ellenőrzés elvégzésére külső harmadik személyt is megbízhat. Az Adatkezelőnek véletlenszerű ellenőrzések keretében jogában áll meggyőződnie arról, hogy az Adatfeldolgozó üzleti tevékenysége során teljesíti-e a jelen megállapodást; ezeket az ellenőrzéseket legalább 15 nappal előre be kell jelentenie.

2. Az Adatkezelő haladéktalanul értesíti az adatfeldolgozót, amint bármilyen hibát vagy szabálytalanságot észlel a munka eredményeinek ellenőrzése során. Az Adatkezelőt azonnal tájékoztatni kell a javításokról.

3. Az Adatfeldolgozó az Adatkezelő által végzett ellenőrzések során köteles együttműködni. Adatfeldolgozó az Adatkezelő kérésére biztosítja a szükséges információkat, különösen bemutatja az adatvédelem érdekében megtett műszaki és szervezeti intézkedéseket.

**8. A Felek adatvédelmi tisztviselői**

Adatkezelő nyilatkozik, hogy a GDPR 37. cikk (1) bekezdés a) pontja alapján kötelező jelleggel adatvédelmi tisztviselőt foglalkoztat.

Adatkezelő Adatvédelmi tisztviselője:

Név: dr. Certicky Mário

Elérhetőség: 3515 Miskolc-Egyetemváros

A/4. I. em. 123.

36 46/565-111/1420

adatvedelem@uni-miskolc.hu

Adatfeldolgozó nyilatkozik, hogy a GDPR 37. cikke alapján nem köteles/köteles[[1]](#footnote-1) adatvédelmi tisztviselő kinevezésére.

Adatfeldolgozó Adatvédelmi tisztviselője:

Név: ...................

Elérhetőség: ...................

...................

...................

**9. Felelősségvállalás és kártérítés**

Az Adatfeldolgozó kártérítési felelősséggel tartozik az Adatkezelő felé a személyes adatoknak a szerződéses jogviszony (vagy külső kapcsolatok) keretei között történő jogosulatlan vagy helytelen feldolgozása során keletkező kár tekintetében, az Általános Adatvédelmi Rendelettel vagy egyéb adatvédelmi rendeletekkel összhangban. Ez különösen az Adatkezelő utasításaitól eltérő adatfeldolgozásra és az Adatfeldolgozó megállapodásból eredő kötelezettségei megszegése miatti hibás feldolgozásra vonatkozik. Az Adatfeldolgozó mentesíti az adatkezelőt bármely, ezzel összefüggésben harmadik fél által benyújtott kárigénytől. Ez nem érinti az Általános Adatvédelmi Rendelet 82. cikkének (3) bekezdését.

**10. Az adatfeldolgozási szerződés megszűnése, megszűntetése**

1. Az adatfeldolgozási szerződés megszűnik, ha az annak alapjául szolgáló Együttműködési megállapodás megszűnik, s a Felek kifejezetten úgy nyilatkoznak, hogy nem kívánnak tovább egymással együttműködni.

2. A jelen adatfeldolgozási szerződést bármelyik fél egyoldalú jognyilatkozatával azonnali hatállyal megszűntetheti, amennyiben a másik fél súlyos szerződésszegést követ el. Az adatfeldolgozási szerződés megszűnése nem érinti az alapjául szolgáló Együttműködési megállapodást és az alapján létrejött további megállapodásokat, azonban Felek kötelesek tárgyalásokat kezdeményezni újabb adatfeldolgozási szerződés megkötésére az adatkezelés jogszerűségének, az adatbiztonság garanciáinak megtartása érdekében.

**11. Egyéb rendelkezések**

1. Jelen adatfeldolgozási szerződés módosítása kizárólag a Felek által közös megegyezéssel írásban lehetséges.

2. Ezen szerződésre és annak értelmezésére a magyar jog az irányadó. A szerződés és az azzal kapcsolatban felmerülő vitás kérdések tekintetében, beleértve azokat is, amelyek a megállapodás létrejöttére, hatályosságára, érvényességére vonatkoznak, valamint azokat, amelyek a megállapodás megszűnését követően keletkeznek, a Felek elsősorban tárgyalásos úton kívánják rendezni. Ennek sikertelensége esetén a jogvitájuk elbírálására - a pertárgy értékétől függően - kikötik a Miskolci Járásbíróság, illetve a Miskolci Törvényszék kizárólagos illetékességét.

3. Jelen adatfeldolgozási szerződés négy egymással mindenben megegyező példányban készült, amelyből három az Adatkezelőt, egy Adatfeldolgozót illet meg.

4. Felek a jelen adatfeldolgozási szerződést elolvasás után értelmezték, annak tartalmát megismerték és megértették, s mint akaratukkal mindenben egyezőt aláírták.

az Adatkezelő képviseletében:

Egyetért:

................................................. ..................................................

Név Dr. Deák Csaba

dékán kancellár

Miskolci Egyetem Miskolci Egyetem

(.................. Kar)

Miskolc, 2018. .............

az Adatfeldolgozó képviseletében:

................................................. .................................................

Név Név

beosztás beosztás

Cégnév Cégnév

............., 2018. .............

1. Megfelelő aláhúzandó [↑](#footnote-ref-1)